CELEX: 62011TN0357
Language: lv
Date: 2011-07-01 00:00:00
Title: Lieta T-357/11: Prasība, kas celta 2011. gada 1. jūlijā — Bimbo /ITSB — Grupo Bimbo ( “GRUPO BIMBO” )

27.8.2011   
            
            
               LV
            
            
               Eiropas Savienības Oficiālais Vēstnesis
            
            
               C 252/44
            
         Prasība, kas celta 2011. gada 1. jūlijā — Bimbo/ITSB — Grupo Bimbo (“GRUPO BIMBO”)
   (Lieta T-357/11)
   2011/C 252/95
   Valoda, kādā sagatavots prasības pieteikums — spāņu
   
      Lietas dalībnieki
   
   
      Prasītāja: Bimbo, SA (Barselona, Spānija) (pārstāvis — J. Carbonell Callicó, advokāts)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa ITSB Apelāciju padomē dalībniece: Grupo Bimbo, SAB de CV (Mehiko, Meksika)
   
      Prasītājas prasījumi
   
   
               —
            
            
               grozīt Apelāciju pirmās padomes 2011. gada 14. aprīļa lēmumu atbilstoši Regulas Nr. 207/2009 65. panta 3. punktam, minētās regulas 8. panta 5. punkta pārkāpuma dēļ, pilnībā atsakot grafiskas preču zīmes Nr. 5025598 “GRUPO BIMBO” reģistrāciju attiecībā uz visām pieteikumā minētajām precēm un pakalpojumiem;
            
         
               —
            
            
               pakārtoti, un tikai gadījumā, ja tiktu noraidīts pirmais prasījums, atcelt Apelāciju pirmās padomes 2011. gada 14. aprīļa lēmumu Regulas Nr. 207/2009 8. panta 5. punkta pārkāpuma dēļ;
            
         
               —
            
            
               piespriest atbildētājām atlīdzināt tiesāšanās izdevumus.
            
         
      Pamati un galvenie argumenti
   
   
      Kopienas preču zīmes reģistrācijas pieteikuma iesniedzēja: Grupo Bimbo, S.A.B. de CV
   
   
      Attiecīgā Kopienas preču zīme: grafiska preču zīme, kas ietver vārdisku elementu “GRUPO BIMBO” (reģistrācijas pieteikums Nr. 5025598) attiecībā uz precēm un pakalpojumiem, kas ietilpst 5., 29., 30., 31., 32., 35. un 43. klasē
   
      Iebildumu procesā pretstatītās preču zīmes vai apzīmējuma īpašniece: prasītāja
   
      Pretstatītā preču zīme vai apzīmējums: Spānijas vārdiska preču zīme “BIMBO” (Nr. 2689432) attiecībā uz precēm, kas ietilpst 5., 29. un 30. klasē, kā arī dažādas Spānijas grafiskas preču zīmes (Nr. 464785, Nr. 2244562, Nr. 2244563 un Nr. 2255097), kas ietver vārdisku elementu “BIMBO”, attiecībā uz precēm un pakalpojumiem, kas ietilpst 29., 30., 31., 32., 35. un 42. klasē
   
      Iebildumu nodaļas lēmums: iebildumus apmierināt
   
      Apelāciju padomes lēmums: pārsūdzēto lēmumu daļēji atcelt
   
      Izvirzītie pamati: Regulas Nr. 207/2009 par Kopienas preču zīmi 8. panta 5. punkta nepareiza interpretācija un piemērošana, jo pēc tam, kad tā nospriedusi, ka iebildumu iesniedzējas preču zīmes “BIMBO” bija apveltītas ar reputāciju Spānijas tirgū un ka reģistrācijai pieteiktā preču zīme “GRUPO BIMBO” ir praktiski identiska iebildumu iesniedzējas preču zīmēm, Apelāciju padome daļēji pieņēma šīs preču zīmes reģistrācijas pieteikumu, pamatojot ar to, ka iebildumu iesniedzēja nav pierādījusi no tās preču zīmēm negodīgi gūtu labumu vai tās preču zīmes reputācijas vai atšķirtspējas apdraudējumu